|  |  |
| --- | --- |
|  | **РЕПУБЛИКА БЪЛГАРИЯ**Министерство на здравеопазванетоРегионална здравна инспекция-Добрич**СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ****за периода – 19.08. – 25.08.2024 г. (34- та седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 56 случая на заразни заболявания, от които:

1. Грип и остри респираторни заболявания (ОРЗ) - 32 случая.

Общата заболяемост от грип и ОРЗ за областта е 44,26 %оо на 10000 души.

 Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
|  0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 3 | 5 | 5 | 16 | 3 | 32 | 44,26 %оо |

1. Въздушно-капкови инфекции - 15 случая: варицела и COVID-19;
2. Няма регистрирани случаи на морбили и коклюш;
3. Чревни инфекции - 6 случая на колиентерит;
4. Трансмисивни инфекции - 3 случая на лаймска борелиоза
5. На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Извършени са 17 проверки – за спазване на противоепидемичния режим при работа са проверени 1 детска градина и здравен кабинет към нея, 1 отделение на МБАЛ Добрич, 12 лечебни заведения за извънболнична помощ, като 2 от тях са проверени и за дейността им по имунопрофилактика. Една манипулационна към лаборатория е проверена за съответствие със здравните изисквания към устройството на този вид обекти. Извършена е проверка за заселеност с комари на 2 биотопа.

Епидемиологичните проучвания на регистрирани заразни болести са 24 бр.

Лабораторен контрол на противоепидемичния режим в детски градини и лечебни заведения – общо 73 бр. проби с 1 положителен резултат, както следва:

* 58 бр. паразитологични проби без положителни резултати,
* 6 бр. бързи антигенни тестове без положителни резултати,
* 3 бр. проби околна среда без положителни рузултати,
* 4 бр. серологични проби без положителни резултати,
* 2 бр. микробиологични проби с 1 положителен резултат.

**През** **консултативния кабинет по СПИН /КАБКИС/** е преминало 1 лице.

**ДИРЕКЦИЯ „МЕДИЦИНСКИ ДЕЙНОСТИ”**

Подготовка и изпращане на документи в Изпълнителна агенция „Медицински надзор“ за промяна в обстоятелствата на 3 лечебни заведения за извънболнична помощ.

Съставени са 2 акта за допуснати нарушения в аптеки. По разпореждане на МЗ за наличие на лекарства от определени групи в аптечната мрежа са извършени 2 проверки.

Издадени заповеди за промяна на състава на ЛКК - 2 бр.

Приети и обработени жалби – 5 бр.

За периода в РКМЕ са приети и обработени 112 медицински досиета, извършени са 93 справки, изготвени са 369 преписки и 44 бр. МЕД за протокола за ТП на НОИ.

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** 1 експертен съвет при РЗИ-Добрич. Разгледани са 6 проектни документации, издадени са: 3 здравни заключения и 3 становища по процедурите на ЗООС. Извършени са 7 проверки на обекти с обществено предназначение (ООП) в процедура по регистрация, вкл. и по предписания, регистрирани са 3 обекта с обществено предназначение. Издадени са 4 предписания за предприемане на задължителни хигиенни мерки.

През периода са извършени общо 120 **проверки по текущия здравен контрол** в обекти с обществено предназначение, проконтролирани са 33 стоки със значение за здравето (химични смеси).

Реализираните насочени проверки са общо 215: 102 от тях са извършени във връзка с контрола по тютюнопушенето и продажбата на алкохол; 6 – по спазване забраната за продажба и употреба на диазотен оксид (райски газ); 64 – контрол върху ДДД-мероприятията; 3 проверки във връзка с постъпили сигнали; 7 – насочени проверки по изпълнение на предписания; 18 - тематични проверки (от които 15 – за спазване на Методично указание за борба с легионелозите в места за настаняване (хотели, мотели, почивни станции, вили, къщи за гости и др.); 1 - оценка хигиенното състояние и водноспасителната дейност на плажовете и 2 проверки на пуснатите на пазара слънцезащитни козметични продукти); проверени са 15 лични здравни документации относно спазване изискванията на Наредба № 15/27.06.2006 г. за здравните изисквания към лицата, работещи в тях.

**Лабораторен контрол:**

Питейни води: не са пробонабирани

Минерални води: микробиологичен контрол – **1** проба – съответства на нормативните изисквания.

Води за къпане:

• морски води: микробиологичен контрол – от 20 зони са взети **20 бр.** проби морска вода - съответстват на нормативните изисквания;

• води от плувни басейни: физико-химичен и микробиологичен контрол - **2 бр.** проби – съответстват на нормативните изисквания.

Във връзка с насочен здравен контрол е изследвана **1** проба вода от плувни басейни по физико-химични и микробиологични показатели, която не съответства по физико-химичен показател „перманганатна окисляемост“.

Лечебна кал: микробиологичен контрол – **1** проба – съответства на нормативните изисквания;

Козметични продукти: физико-химичен и микробиологичен контрол – **4 бр.** проби, които са в процес на работа.

Биоциди и дезинфекционни разтвори: не са пробонабирани.

Физични фактори на средата: измерване на шум в **2 бр.** обекта – съответстват на нормативните изисквания.

По отношение на констатираните отклонения от здравните норми са предприети следните **административно-наказателни мерки:**

- 2 предписания за провеждане на задължителни хигиенни мерки;

- 1 заповед за спиране реализацията/пренасочване на стоки със значение за здравето;

- 2 акта за установени административни нарушения на юридически лица.

**Дейности по профилактика на болестите и промоция на здравето (ПБПЗ):**

Проведени са 2 обучения с обхванати 16 лица в гр. Каварна, съвместно с МКБППМН. Дейностите са по Национална програма за профилактика и контрол на ХИВ/СПИН и СПИ 2021-2025 г. Предоставени са 20 бр. здравно-образователни материали и 20 бр. презервативи. Оказана е 1 методична дейност на 1 лице - секретар на МКБППМН.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода 19.08. – 25.08.2024 г**.** по чл. 56 от Закона за здравето са извършени 96 проверки в 96 обекта (2 обекта за хранене и развлечения, 2 детски и учебни заведения, 80 други закрити обществени места по смисъла на § 1а от допълнителните разпоредби на Закона за здравето, 12 открити обществени места). Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.